**Moj djed**

Ime mog djeda je Ljudevit, ali svi ga zovu Mišo. Ja ga, naravno, zovem djed. On ima šezdeset devet godina. Glavu mu pokriva kratka sijeda kosa, a lice krase plave oči i brkovi.

S djedom volim provoditi vrijeme, uvijek me barem malo nasmije. Stalno je veseo i dobre volje. Nije dosadan, ali ponekad zna biti malo naporan. Na žalost,ne vidi baš najbolje na svoje blistavo plave oči. Stalno govori da ne vidi baš ništa. Kad treba pomoći mojoj baki NE VIDI, kad treba brati grožđe NE VIDI, kad treba iznijeti smeće NE VIDI, a kad treba čitati novine i gledati TV sapunice savršeno VIDI! Svaki put kada mu želim postaviti neko pitanje on me prekine i počinje pričati: „ Joj,dijete moje! Da ti samo znaš kako ti je to kad ne vidiš, pa ne kaže se uzalud ČUVAJ TO NEŠTO KAO OKO U GLAVI!!! Meni ti je sve sivkasto kao da mi je paučina na oku. Ljude vidim samo u obrisima kao da duhove gledam.“ Meni oči već refleksno kolutaju i preokreću se jer napamet znam što će reći. No, ipak je on moj djed i poštujem ga, pa i topretrpim. Da ne okolišam i govorim o njegovim problemima reći ću vam nešto o njegovim mladim danima. Bio je zaposlen kao električar, a u slobodno vrijeme popravljao je i lakirao automobile. Još i dandanas uzgaja životinje i član je Udruge malih životinja u Lepoglavi. Redovito odlazi na izložbe i natjecanja. Više nije tako aktivan kao nekad, ali nije da samo sjedi u kući i čita novine.

Ovo je ukratko bilo nešto o mom djedu. O njemu bih mogla još puno pisati, ali ne mogu... jer me upravo zove da mi ispriča kako ništa ne vidi!

Živa Bajsić, 7. razred